**KUTSESTANDARD**

**Rätsep-stilist, tase 5**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |  |
| --- | --- | --- |
| **Kutsenimetus** | | **Eesti kvalifikatsiooniraamistiku (EKR) tase** |
| *Rätsep-stilist, tase 5* | | *5* |
| **Võimalikud spetsialiseerumised ja nimetused kutsetunnistusel** | | |
| **Spetsialiseerumine** | **Nimetus kutsetunnistusel** | |
| Naiste ülerõivaste valmistamine | Naiste ülerõivaste rätsep, tase 5 | |
| Meeste rõivaste valmistamine | Meeste rätsep, tase 5 | |
| Karusnahast rõivaste valmistamine | Köösner, tase 5 | |
| Nahkrõivaste valmistamine | Nahkrõivaste rätsep, tase 5 | |
| Pidulike kleitide valmistamine | Pidulike kleitide rätsep, tase 5 | |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Rätsep-stilist, tase 5 valmistab individuaaltellimusel tellija mõõtudele ja vajadustele vastavaid voodriga rätseparõivaid. Ta valmistab rõivalisandeid ning kohandab, kujundab ümber ja parandab rõivaid.  Töö hõlmab tellijaga suhtlemist, kaastöötajate töö korraldamist ja juhendamist ning turundamist.  Rätsep-stilist nõustab tellijat tegumoe, materjalide ja rõivalisandite valikul eesmärgiga leida esteetiline ja sobiv lahendus. Ta annab soovitusi rõivakandmise reeglite ja etiketi osas. Tellijatega suheldes on ta avatud, teenindusvalmis ja taktitundeline.  Rätsep-stilist spetsialiseerub järgmiste rõivaste valmistamisele:  - meeste rõivad (särk, vest, ülikond või mantel)  - naiste ülerõivad (mantel, ülerõivajakki või jope)  - karusnahast rõivad (kasukas, vest, krae, kätised või muhv  - nahast rõivad (vest, püksid, seelik või jakk)  - pidulikud kleidid (pulmakleit, korsettkleit või erisündmuse kleit)  Tööülesanded on vahelduvad ja töökoormus võib jaotuda ebaühtlaselt. Töö võib olla kiire tempoga ja pingeline. Kokkupuude tekstiilitolmu ja eritöödeldud materjalidega võivad tundlikel inimestel põhjustada allergiat.  Rätsep kasutab oma töös õmblusmasinaid (nt süstik-ja ahelpistemasinad), õmblusseadmeid (nt lõikus, teipimis- ja tikkimisseadmed), kuumniiske töötlemise seadmeid (triikrauad, pressid) ning õmblusvahendeid.  Kutseala madalam tase:  Kergete rõivaste rätsep, tase 4  valmistab individuaaltellimusel kergeid voodrita rõivaid. |
| Ettepanekud töö kirjelduse kohta: |
| **A.2 Tööosad** |
| A.2.1 Rõivatellimuse koostamine  A.2.2 Rätseparõivaste konstrueerimine ja modelleerimine  A.2.3 Rätseparõivaste juurdelõikus  A.2.4 Rätseparõivaste õmblemine  A.2.5 Rõivaste või toodete lõppviimistlemine ja üleandmine  A.2.6 Individuaalõmbluse toodete ja/või teenuste turundamine  A.2.7 Juhtimine  A.2.8 Juhendamine |
| Ettepanekud tööosade kohta: |
| **A.3 Kutsealane ettevalmistus** |
| Rätsep-stilistiks saab õppida kutseõppeasutuses või töökohal ja täienduskursustel.  Kutseõppeasutusse sisseastumine eeldab töökogemust õpitaval spetsialiseerumisel või 4. taseme kergete rõivaste rätsepa kompetentside olemasolu. |
| Ettepanekud kutsealase ettevalmistuse kohta: |
| **A.4 Enamlevinud ametinimetused** |
| Rätsep-stilist, rätsep-konstruktor, meesterätsep, naisterätsep, naiste ülerõivaste rätsep, köösner, rõivaste korrigeerija (alterationist), konstruktor, juurdelõikaja, lõigete valmistaja, tehniline disainer. |
| Ettepanekud enamlevinud ametinimetuste kohta: |
| **A.5 Regulatsioonid kutsealal tegutsemiseks** |
| Puuduvad |
| Ettepanekud regulatsioonide kohta: |
| **A.6 Tulevikuoskused** |
| Uute materjalide ja seadmete kasutusele võtmine toob vajaduse uuendada seadmete seadistamise oskusi ning omandada teadmisi uutest materjaliliikidest. Ruumiline ehk 3D mõtlemine tuleb kasuks tehniliste jooniste lugemisel. Kasvav tähtsus on digioskustel, toote elukaare mõjul, probleemide lahendamisel, kriitilisel mõtlemisel, loovusel. |
| Ettepanekud tulevikuoskuste kohta: |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Kutse taotlemisel tuleb tõendada üldoskused (B.2) ja kohustuslikud kompetentsid (B.3.1-B.3.8). Kutse taotlemisel tuleb valida vähemalt üks spetsialiseerumine. Naiste ülerõivastele, meeste rõivastele, karusnahast rõivastele, nahkrõivastele või pidulikele kleitidele spetsialiseerumisel tuleb tõendada kohustuslikud kompetentsid B.3.1-B.3.8 vastavalt spetsialiseerumisele. |
| Ettepanekud kutse struktuuri kohta: |

|  |
| --- |
| **B.2 Rätsep-stilist, tase 5****üldoskused** |
| Tegevusnäitajad:   1. Kasutab oma töös teadmisi stiili- ja materjaliõpetusest, moejoonistamisest, õmblustehnoloogiast, moeajaloost ja hetketrendidest. 2. Orienteerub õmblusalases terminoloogias, leppemärkides ja dokumentatsioonis. 3. Järgib säästva materjalikasutuse põhimõtteid. 4. Tegutseb vastutustundlikult ja eesmärgipäraselt, võttes oma tegevuses arvesse töötervishoiu, keskkonnahoiu ja tööohutuse reegleid. 5. Lähtub teeninduse heast tavast ja normidest, arvestab autorikaitse ja tarbijakaitse aspektidega. 6. Kohandub meeskonnaga, teab ja arvestab enda ja teiste rolli meeskonnas. 7. Valib sihtgrupile vastava suhtlemiskanali (telefon, e-mail, sotsiaalmeedia jm), esitab teabe selgelt ja mõistetavalt. 8. On avatud koostööle, järgib kokkuleppeid ja toetab meeskonna tulemuslikku tegutsemist. 9. Kasutab aega efektiivselt, juhindudes oma tööprotsessi jooksul tellimuse tähtaegadest. 10. Kindlustab oma tööde kvaliteedi, oskab oma tööd kriitiliselt hinnata, teha järeldusi ning leida probleemidele lahendusi. 11. Suudab hakkama saada pingelistes ja emotsionaalsetes töösituatsioonides. 12. Omandab järjepidevalt uusi teadmisi ja oskusi ning rakendab neid oma töös, seades eesmärgid enda ja/või ettevõtte arenguks. 13. Valdab eesti keelt vähemalt tasemel B2, erialast võõrkeelt tasemel A2 (vt lisa 1). 14. Kasutab oma töös digivahendeid vastavalt digipädevuste enesehindamise skaala iseseisva kasutaja tasemele infotöötluse, kommunikatsiooni ja ohutuse osas ning algtasemel kasutaja tasemele infotöötluse ja probleemilahenduse osas (vt lisa 2). |
| Ettepanekud üldoskuste osa kohta: |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Rõivatellimuse koostamine** | **EKR tase 5** |
| Tegevusnäitajad:   1. Selgitab välja tellija soovi, loob kliendiga suheldes positiivse õhkkonna, kasutades aktiivse kuulamise ja küsitlemise tehnikaid. 2. Annab soovitusi rõivaste tegumoe, materjalide, värvide, furnituuri, rõivakandmise etiketi ja valmisrõivaste valimise osas. 3. Annab kliendile stilistikaalast nõu terviklikuks rõivakomplektiks, soovitades rõivalisandeid ja kaunistuselemente (nt vööd, ehted). 4. Joonistab kliendi soovile ja figuurile vastava moejoonise, kasutades moealast infot (internet, kirjandus jm). 5. Valib moejoonisest ja kliendisoovidest lähtuvalt rõivaste valmistamiseks vajalikud materjalid, furnituuri ja abimaterjalid. 6. Stiliseerib rõivakomplekti, kasutades erinevaid tehnikaid (joonistamine, telestilistika, fotograafia, fotostilistika) ja arvutiprogramme. 7. Võtab kliendilt tegumoele vastavad mõõdud lõigete valmistamiseks. 8. Arvestab materjalikogused vastavalt tegumoele. 9. Planeerib tööks kuluva aja, arvestades tellimustööde mahtu ja kliendi vajadusi. 10. Koostab rõiva valmistamise, parandamise või ümbertegemise hinnapakkumise (teenuse hind, materjali-, tööaja- ja üldhalduslikud kulud). 11. Kooskõlastab tellimuse kliendiga ja vormistab või delegeerib tellimuse vastavalt ettevõtte eeskirjadele. | |
| Ettepanekud kohustusliku kompetentsi B.3.1 kohta: | |
| **B.3.2 Rätseparõivaste konstrueerimine ja modelleerimine** | **EKR tase 5** |
| Tegevusnäitajad:   1. Valib tegumoele, materjalile ja tootele vastava õmblustehnoloogia ning planeerib toote töötlemise tehnoloogilise järjestuse. 2. Määrab konstrueerimiseks avaruslisad vastavalt tegumoele ja tootele. 3. Konstrueerib ja modelleerib lõiked joonestus-ja mõõtevahenditega, lähtudes kliendi mõõtudest ja valitud konstrueerimissüsteemi tabelitest. 4. Lisab lõigetele vastasmärkide ning voltide, taskute, nööpaukude ja dekoratiivdetailide asukohad. 5. Valmistab keerulisemate mudelite või täpsustamist vajavate detailide puhul proovikangast maketi (mulaaži) või kontrollimist vajavad detailid. | |
| Ettepanekud kohustusliku kompetentsi B.3.2 kohta: | |
| **B.3.3 Rätseparõivaste juurdelõikus** | **EKR tase 5** |
| Tegevusnäitajad:   1. Valmistab materjali ette juurdelõikuseks, nt märgistab defektsed kohad, aurutab ja triigib kanga. 2. Paigutab käsitsi või arvutiga konstrueeritud lõiked materjalile, jälgides materjali lõimesuunda, mustrit, struktuuri ja defekte. 3. Lõikab välja põhidetailid, arvestades väikedetailidele (kraed, kandid jne) jäetava materjalivaruga. 4. Lõikab juurde vajalikud abimaterjalid (nt liimiriie, vaheriie). 5. Kontrollib detailide vastavust lõigetele, teeb vajadusel parandused. | |
| Ettepanekud kohustusliku kompetentsi B.3.3 kohta: | |
| **B.3.4 Rätseparõivaste õmblemine** | **EKR tase 5** |
| Tegevusnäitajad:   1. Dubleerib vajalikud detailid ja töötleb õmbluste tugevdamiseks lõikeservad liimipaelaga vastavalt materjali ja toote eripärale. 2. Õmbleb kokku rõiva detailid ja tehnoloogilised sõlmed käsitsi või õmblusseadmetega järgides valitud tehnoloogiat, märgistust, vastasmärke ja õmblusvarusid. 3. Teeb kuumniisket töötlemist töö erinevatel etappidel arvestades materjali omadustega. 4. Õmbleb valmis väikepartii või näidistoote järgides etteantud moejoonist ja läbilõikeskeeme. 5. Õmbleb rõiva, viies sisse prooviparandused vastavalt märgistusele, lisab ja õmbleb kinnitus- ja kaunistuselemendid. 6. Teeb erinevaid parandustöid, nt muudab valmisrõiva pikkust ja laiust, parandab rõiva defekte, vahetab voodri. 7. Kohandab valmisrõiva kliendi figuurile sobivaks. | |
| Ettepanekud kohustusliku kompetentsi B.3.4 kohta: | |
| **B.3.5 Rõivaste või toodete lõppviimistlemine ja üleandmine** | **EKR tase 5** |
| Tegevusnäitajad:   1. Triigib või pressib rõiva või toote, arvestades materjali koostist ja omadusi. 2. Korrastab rõiva või toote, kasutades rõivamaterjalile sobivaid puhastusvõtteid ja hooldusvahendeid. 3. Hindab visuaalsel vaatlusel rõiva või toote kvaliteeti enne kliendile üle andmist. 4. Valmistab rõiva või toote ette turvaliseks hoiustamiseks ja transportimiseks. 5. Annab soovitusi rõiva või toote kasutuse ja hoolduse osas, vastavalt materjalile ja hooldusmärgistusele. | |
| Ettepanekud kohustusliku kompetentsi B.3.5 kohta: | |
| **B.3.6 Individuaalõmbluse toodete ja/või teenuste turundamine** | **EKR tase 5** |
| Tegevusnäitajad:   1. Kujundab toote ja/või teenuse sobivaima teostusviisi, lähtudes sihtgrupist, logistikast, tasuvusest ja tootmisbaasist. 2. Kujundab tootele ja/või teenusele hinna, lähtudes sihtgrupist, ettevõtluskuludest ja turuhindadest. 3. Teeb tootest fotod turunduse ja reklaami eesmärgil. 4. Analüüsib klientide tagasisidet eesmärgiga hinnata tooteuuenduse või uue toote arendamise vajadusi. 5. Leiab võimalusi toote ja/või teenuse tutvustamiseks ja müügiks ning hindab müügikanali sobivust vastavalt sihtgrupile. 6. Kasutab tehnilisi vahendeid ja erinevate veebikeskkondade võimalusi toote ja/või teenuse tutvustamiseks. | |
| Ettepanekud kohustusliku kompetentsi B.3.6 kohta: | |
| **B.3.7 Juhtimine** | **EKR tase 5** |
| 1. Juhib ettevõtte igapäevast tööd, järgides õigusakte ning lähtudes väikeettevõtte juhtimise põhitõdedest. 2. Moodustab meeskonna, valides ja värvates töötajad lähtuvalt ettevõtte vajadustest ja eesmärkidest. 3. Planeerib koos meeskonnaga tegevuskava ettevõtte eesmärkide saavutamiseks. 4. Korraldab meeskonna töö, andes töötajatele asjakohaseid ja võimetele vastavaid tööülesandeid, määrab ajagraafiku ja leiab ressursid. 5. Tagab töötajate informeerituse töötervishoiu- ja tööohutusnõuetest, jälgib nende täitmist. 6. Motiveerib, tunnustab ja toetab töötajaid. 7. Hindab töötajate tööalast kompetentsust ning vajadusel suunab täienduskoolitusele. | |
| Ettepanekud kohustusliku kompetentsi B.3.7 kohta: | |
| **B.3.8 Juhendamine** | **EKR tase 5** |
| 1. Korraldab juhendamise, sh koostab tegevuskava, lähtudes töö eesmärgist, juhendatava võimetest ja olemasolevatest oskustest. 2. Juhendab ja nõustab kolleege, pakub tuge tekkinud probleemide lahendamisel. 3. Aitab tõsta juhendatava töö kvaliteeti, õpetades vajalikke ja kasulikke töövõtteid, andes soovitusi tööga paremaks toimetulekuks. 4. Annab juhendatavale selgesõnaliselt ja õigeaegselt tagasisidet tema tegevuse kohta, märkab edusamme ja tunnustab. | |
| Ettepanekud kohustusliku kompetentsi B.3.8 kohta: | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad: | Riina Tenno, Tallinna Tööstushariduskeskus  Pille Kompus, KompArtly OÜ  Liisa Brochard, Tresor OÜ |
| 1. Kutsestandardi kinnitaja |  |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni alates |  |
| 1. Kutsestandardi versiooni number | 2 |
| 1. Viide Ametite Klassifikaatorile (ISCO 08) | 7531 Rätsepad, köösnerid ja kübarategijad |
| 1. Viide Euroopa kvalifikatsiooniraamistikule (EQF) | 5 |
| **C.2 Kutsenimetus võõrkeeles** | |
| Inglise keeles Tailor, EstQF Level 5 | |
| **C.3 Lisad** | |
| Lisa 1[Keelte oskustasemete kirjeldused](https://www.kutsekoda.ee/wp-content/uploads/2019/04/Keelte-oskustasemete-kirjeldused_KS-lisa_uus.pdf)  Lisa 2 [Digipädevuste enesehindamise skaala](https://www.kutsekoda.ee/wp-content/uploads/2019/04/Digipädevuste-enesehindamise-skaala.pdf) | |